Склаве

Скла̀ве е село в Югозападна България. То се намира в община Сандански, област Благоевград.

Население

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

История 
Селото се споменава в османски данъчни регистри от 1638, 1652 и 1670 година.

През XIX век Склаве (отбелязано в редица източници и като Славе) е село със смесено население, числящо се към Мелнишката кааза на Серски санджак. В „Етнография на вилаетите Адрианопол, Монастир и Салоника“, издадена в Константинопол в 1878 година и отразяваща статистиката на мъжкото население от 1873 Славе (Slavé) е посочено като село с 62 домакинства със 70 жители мюсюлмани и 90 жители българи.

В 1891 година през селото минава Васил Кънчов, който оставя интересни бележки за него:

В 1891 година Георги Стрезов пише за селото:

Към 1900 година според статистиката на Васил Кънчов („Македония. Етнография и статистика“) в селото живеят 596 души, от които 300 българи-християни, 200 турци и 96 цигани.

В началото на XX век християнското население на село е под върховенството на Българската екзархия. По данни на секретаря на екзархията Димитър Мишев („La Macédoine et sa Population Chrétienne“) през 1905 година в Славе (Slavé) има 280 българи екзархисти.

През 1913 година по време на Междусъюзническата война селото е завзето и опожарено от гръцката армия.

След войната в селото се заселват български бежански семейства от селата Богородица и Зарово - Лъгадинско, Герман, Горни Порой, Крушово и Кърчово - Демирхисарско. Част от жителите на селото са преселници от близкото пиринско село Държаново (днес изселено). Също така има преселници и от красивото планинско селце Кашина.

Религии 
Всички жители са православни християни.

Културни и природни забележителности 
Селото има мъжка, женска и детска фолклорно-певческа група. Печелили са награди от участия в събора за народно творчество в Копривщица и Предела.

Религия 
Църквата в селото е „Света Троица“. Гробищната църква е „Света Петка“. След изоставянето на църквата „Света Петка“ в близкото село Шатрово, иконите и част от останалия инвентар в 1960 година се пренасят в тогава новата църква при гробищата на село Склаве, която в чест на шатровската църква се именува „Света Петка“.

Редовни събития 
Всяка година се провежда панаир, който датира още от римско време. Този панаир е бил пазар на роби, откъдето произлиза и името на селото „склав“ от латински „роб“. Според някои неофициални източници на този пазар е бил продаден предводителят на най-голямото антиримско въстание на робите Спартак. Според други неофициални източници тъкмо в това село се е родил Спартак. В по-ново време панаирът е един от най-големите регионални пазари за животни. Ежегодно се организират и борби. Обикновено се провежда около 15 юни.

Друго събитие е съборът на черквата Свети Дух, който е на едноименния празник. Панаирът се провежда няколко дни преди празника на черквата.

Спорт 
През 1962 година в селото е основан футболен клуб Спартак. Поради липса на средства, спортните екипи на отбора са били потници и обикновени гащета. Клубът се развива добре, но след доста години в Аматьорската дивизия не успява да се изкачи в професионалния футбол.

Личности 
Родени в Склаве

  Александър Томов (р. 1949), многократен европейски и световен шампион в борба класически стил
  Захарин Илиев (р. 1940) български генерал, командвал сухопътните войски на Българската армия
  Темелко Хаджиянев (1848 – 1913), български общественик, търговец и книжар
  Атанас Д. Иванов, български революционер, деец на ВМРО 

Починали в Склаве
  Христо Врански (1879 - 1905), български революционер от ВМОРО

Бележки 

Села в област Благоевград
Населени места в община Сандански